27 
lem praecipue et septentrionalem, advolant, fluvios ibidem majores adscen- 
dunt, aut ad lacus conspicuos congregantur, ac dehinc mediterranea 
sensim, utplurimum tamen haud procul ab amnibus sita, frequentant. 
Maxima itaque pars Avium, ultra et citra Caucasum obviarum, migra- 
torium genus est, quod redeunte vere, et auctumno imminente, sedes 
mutat , aliasque longinquas petit : rariores aliae statatoriae non migrant. 
Advolant id genus Aves insulas quoque ignobiles caspias , magnis passim 
gregibus, inque iis stato tempore ova cubant, pullosque enutriunt, ac 
dein cum iisdem in austrum permeant. Lacubus denique, quos Aves, 
dum migrant, petere solent, adnumeres quoque alte situm excelsisque 
montibus inclusum Goktschai , confinio persico vicinum , ultra quem , 
meridiem versus , solitudines arenosae longe lateque expanduntur ; jam 
vero ibi Fauna omnino persica obviam venit, atque solum, calidissimo 
coelo approximatum , arenosum aut argillaceum, natro utplurimum, aliisve 
salibus impraegnatum excipiendae humiditati, caspiarum solitudinum instar, 
minus est aptum, minimeque illam retinet; quapropter siccum manet et 
sterile , nisi paludosa huc illuc subintrent idque humectent. 
Jam vero inopem caspii maris Faunam, quae Pisces maximam partem 
lluviatiles , in majoribus quoque amnibus , in illud defluentibus , obvios , 
et rariora Testaceorum fluviatilium genera prae se fert, confundere nol- 
lem cum locupletissima pontica, quae speciebus animalium vere marinis 
numerosis et aliis fluviatilibus excellit, quaeque grandiores Ponti Euxini 
amnes adscendunt et dulci aqua pariter atque salsa delectantur. Pristino 
tamem aevo in caspio quoque mari marina alia (*) exstitisse, tot tanta- 
( ) Jam superiore loco (pag. 17j e C. Plinio Secundo juxta explorationem Alexan- 
dri M. et C. Pompeji haustum maris tunc temporis dulcem fuisse vidimus, qui, quum 
hodie ex amaro salsus sit, aliquam maris commutationem indieare videtur; vastissimum 
tunc temporis mare maxima aquarum copia exceiluit , quae vero sensim exhausta et eva- 
porata acriorem tandem salsuginem et amaritiem induerat. 
